5 संपर्क सड़कों के लिए 2.22 करोड़ मंजूर
रामगंजमंडी | विधानसभाक्षेत्र में पांच संपर्क सड़कों का निर्माण कृषि विपणन विभाग की ओर से करवाया जाएगा। विधायक चंद्रकांता मेघवाल की मांग पर कृषि मंत्री प्रभुलाल सैनी ने गुरुवार को इन सड़कों की स्वीकृति जारी कर दी। भाजपा नगर अध्यक्ष नरेंद्र काला ने बताया कि पीपाखेड़ा से उम्मेदपुरा तक 0.80 किमी सड़क के लिए 32 लाख, संपर्क सड़क अनिया से गोला 1.25 किमी के लिए 53.75 लाख, नेशनल हाइवे-12 से खीमच तक 0.70 किमी के लिए 42.50 लाख, जुल्मी-सुकेत रोड से लखारिया तक 1.50 किमी सड़क के लिए 77 लाख और सुकेत रोड से सुरेडा तक 0.40 किमी सड़क के लिए 17 लाख रुपए की स्वीकृति जारी की गई है।
hin_Deva hin_Deva